open-index/open-wikipedia-markdown huggingface dataset:
Thulani Serero

**Thulani Caleeb Serero** (s. 11. huhtikuuta 1990 Johannesburg, Etelä-Afrikka) on eteläafrikkalainen jalkapalloilija, pelipaikaltaan keskikenttäpelaaja. Hän edustaa kaudella 2014–2015 Alankomaiden pääsarjan Eredivisien AFC Ajaxia.

Serero aloitti ammattilaisuransa Ajaxin eteläafrikkalaisessa yhteistyöseurassa Ajax Cape Townissa kaudella 2008–2009. Ensimmäisellä kaudellaan hän pelasi kymmenessä ottelussa, mutta nousi sen jälkeen joukkueen runkopelaajiin pelaten seuraavien kahden kauden aikana 53 liigaottelua, joista 48:ssa hän oli aloituskokoonpanossa. Kaudella 2010–2011 joukkue tuli Premier Soccer Leaguessa toiseksi. Serero teki kymmenen maalia ollen joukkueensa paras maalintekijä yhdessä Thembinkosi Fantenin kanssa. Heinäkuussa 2011 emoseura Ajax hankki hänet 2,5 miljoonan euron siirtosummalla.

Serero teki ensiesiintymisensä Eredivisiessä 7. elokuuta 2011, kun Ajax voitti De Graafschapin vieraissa 4–1. Hän tuli ottelussa kentälle 69. minuutilla Kolbeinn Sigþórssonin tilalle. Serero pelasi kahden ensimmäisen kautensa aikana yhteensä 16 liigaottelua, joista hän aloitti neljä. Kaudella 2013–2014 Serero nousi Ajaxin vakiomiehistöön pelaten 29 liigaottelua ja aloittaen niistä 25. Ajax voitti mestaruuden Sereron kaikilla kolmella ensimmäisellä kaudella.

Etelä-Afrikan maajoukkueessa Serero teki ensiesiintymisensä vuonna 2011. Yhteensä hän on pelannut 19 A-maaottelua ja tehnyt niissä yhden maalin (tilanne 17. joulukuuta 2014). Serero oli mukana Afrikan-mestaruuskilpailuissa 2013, joissa hän pelasi kolme ottelua.

## Saavutukset

**Ajax Cape Town:**
* Premier Soccer Leaguen toinen sija: 2010–2011

**Ajax:**
* Eredivisien mestaruus: 2011–2012, 2012–2013, 2013–2014
* KNVB-cupin toinen sija: 2013–2014
* Alankomaiden supercupin voitto: 2013–2014
** Toinen sija: 2011–2012, 2012–2013, 2014–2015

## Lähteet
Black Widow (Iggy Azalean kappale)

**Black Widow** on australialaisräppäri Iggy Azalean kappale hänen The New Classic -debyyttialbumiltaan. Kappaleella esiintyy myös brittiläinen laulaja-lauluntekijä Rita Ora, ja sen sanoitukset kertovat koston ja feminismin tavoitteista epäonnistuneessa romanttisessa parisuhteessa. "Black Widow’n" sanoittivat Azalea, Katy Perry, Sarah Hudson, Benny Blanco sekä duo Stargate, joka myös tuotti kappaleen. Kappale lähetettiin lukuisille Yhdysvaltain radioasemille *The New Classic* -albumin viidentenä singlenä 8. heinäkuuta 2014, ja kappaleeseen liittyvä musiikkivideo julkaistiin 13. elokuuta 2014. Kappale on saavuttanut Yhdysvalloissa Billboard Hot 100 -listan kolmannen sijan ja tullut hänen kolmanneksi kymmenen parhaan joukkoon päässeeksi kappaleeksi, "Fancyn" ja "Problemin" jälkeen. Kappaleesta tuli myös Oran ensimmäinen kolmen parhaan joukkoon päässyt kappale Yhdysvalloissa. Se on saavuttanut myös Britannian singlelistan neljännen sijan sekä päässyt 15. sijalle Australiassa.

Alun perin kappaleen oli tarkoitus tulla Perryn neljännelle, *[[Prism (Katy Perryn albumi)|Prism]]*-studioalbumille, mutta hän kuitenkin antoi lopulta kappaleen viimeisteltäväksi Azalealle. "Black Widowia" on kuvailtu genreltään "trapin jäljittelijäksi", joka sisältää pahaenteisen steel pan rytmin, raskaan bassoäänen sekä harvan iskun. Kriitikot ovat arvostelleet kappaleen sanoitusten olevan samankaltaisia Perryn "Dark Horsen" kanssa. Muut journalistit yllättyivät sen iskutahdista sekä Azalean ja Oran sanoista. "Black Widow" menestyi hyvin digitaalimyyntilistoilla *The New Classic* -albumin julkaisuviikolla. Tilastojen mukaan ennen singlejulkaisua kappale saavutti Isossa-Britanniassa listan 91. sekä Australiassa listan 86. sijan, ja pååsi myös muutamille muille listoille. Azalea on esittänyg kappaleen livenä osana hänen ensimmäistä kiertuettaan, The New Classic Touria. Kappale on myös liitetty osaksi Just Dance 2015 -peliä.

## Lähteet
Pohjois-Kalimantan

**Pohjois-Kalimantan** () on yksi Indonesian provinsseista. Se sijaitsee Borneon saaren itäosassa ja rajautuu etelästä Itä-Kalimantanin provinssiin, idästä Celebesinmereen ja pohjoisesta Malesiaan. Vuoden 2010 väestönlaskennassa nykyisen Pohjois-Kalimantanin alueella asui  ihmistä. Pohjois-Kalimantan erotettiin Itä-Kalimantanista omaksi provinssikseen lokakuussa 2012.

Alueen väestöstä kolmasosa on alun perin kotoisin Jaavalta. Muita siirtolaisia alueella ovat Sulawesin bugisit ja Kalimantanin eteläosista tulleet banjarit. Alkuperäiskansallisuuksista runsaslukuisimmat ovat dajakkikansoihin kuuluvat tidungit, sekä bulunganit ja kutait.

## Lähteet
Live Your Life

**Live Your Life** on yhdysvaltalaisräppäri T.I.n kappale hänen kuudennelta, Paper Trail-studioalbumilta. Kappaleella vierailee myös barbadoslainen laulaja Rihanna. Se julkaistiin albumin seitsemäntenä singlenä 23. syyskuuta 2008. Kappale on conscious hip hop-raita contemporary R&Bn elementeillä. Kappaleen sanoitukset kertovat T.I.:n noususta suosioon sekä tulevaisuuden optimismista. Se antaa myös omistautumisen aihetta niille yhdysvaltalaisille sotilaille, jotka taistelevat Irakissa ja Afganistanissa.

"Live Your Life" oli kaupallinen menestys. Yhdysvalloissa kappale pääsi Billboard Hot 100 -listan kärkeen muodostuen T.I.:n kolmanneksi sekä Rihannan viidenneksi vastaavan sijoituksen saavuttaneeksi singleksi. Kappale saavutti listojen kärkipaikkoja myös kahdessatoista muussa valtiossa, saavuttaen myös sijoituksia viiden parhaan joukossa Australiassa, Kanadassa, Alankomaissa, Uudessa-Seelannissa sekä Isossa-Britanniassa. Myöhemmin "Live Your Life" saavutti Yhdysvaltain Mainstream Top 40 sekä Rap Songs -listan kärjen ja pääsi Hot R&B/Hip Hop Songs -listan toiselle sijalle. Kappaleesta muodostui T.I.:n uran parhaiten listoille sijoittunut sekä maailmanlaajuisesti menestynein single sen julkaisusta lähtien tarkasteltuna.

Kappaleeseen liittyvän musiikkivideon ohjasi Anthony Mandler. Se kertoo tarinan T.I.:n noususta suosioon kerrontamuodossa, sisältäen Rihannan esiintymässä pukuhuoneessa ja baarissa. Duo esitti "Live Your Lifen" vuoden 2008 MTV Video Music Awardsissa. Kappale on mukana vuonna 2009 julkaistussa elokuvassa Kauhea kankkunen sekä sen trailerissa.

## Lähteet
Donald L. Coburn

**Donald L. Coburn** (4. elokuuta 1938 Baltimore, Maryland – 3. joulukuuta 2025 Dallas, Texas) oli yhdysvaltalainen näytelmäkirjailija. Hänelle myönnettiin Pulitzer-palkinto vuonna 1978 näytelmästä *The Gin Game*.

Coburn palveli high schoolin päätettyään Yhdysvaltain laivastossa 1958–1960. Hän työskenteli mainos- ja markkinointialalla 1965–1976. Hän alkoi kirjoitella novelleja omaksi ilokseen 30-vuotiaana, havaitsi kykynsä kirjoittaa hyvää dialogia ja laajensi tuotantoaan näytelmiin.

Coburnin näytelmää *The Gin Game* ovat Suomessa esittäneet Helsingin Svenska Teatern (*Ginspelet*, 1981) ja Åbo Svenska Teater (*Tur i spel*, 1990).

## Lähteet
Paras miessivuosa sarjassa, minisarjassa tai televisioelokuvassa (Golden Globe)

**Paras miessivuosa sarjassa, minisarjassa tai televisioelokuvassa** on yksi Golden Globe -palkinnoista, joita Hollywood Foreign Press Association jakaa vuosittain. Palkinto jaettiin ensimmäisen kerran vuonna 1970.

## Voittajat ja ehdokkaat

### 2000-luku

### 2010-luku

## Aiheesta muualla
* Virallinen sivusto
Iver Huitfeldt -luokka

**Iver Huitfeldt -luokka** on Tanskan kuninkaallisen laivaston kolmen ilmatorjuntafregatin muodostama alusluokka, jonka alukset otettiin palvelukseen 2012 ja 2013.

## Taustaa
Elokuussa 1997 puolustusvoimien kalustosta vastaava komitea suositteli kuuden uuden sotalaivan rakentamista (). Näiden tuli olla uusia suurehkoja aluksia, joita tulisi kahta tyyppiä. Ensinnäkin tulisi olla muokattava tukilaiva (), josta kehittyi Absalon-luokka. Lisäksi tulisi valmistaa neljä fregatin kaltaista alusta, joissa olisi sama runkorakenne. Näistä fregatin kaltaisista aluksista () tuli Iver Huitfeldt -luokka.

## Suunnittelu
Laivasto pitäytyi suunnitelmassa, mutta edellytti aluksilta ensisijaisesti kykyä ilmatorjuntaan. Laivaston materiaalilaitos avasi 2004 ilmatorjuntajärjestelmästä tarjouskilpailun, johon tuli sisältyä tutka, tutkaan liitettävät asejärjestelmät, maalinosoitus ja ohjausjärjestelmät. Lisäksi siihen sisällytettiin ilmatorjunnalle aluetorjuntavaatimuksia kuten maissa olevan joukon suojaaminen. Vuonna 2005 tarkasteltiin tutkista ja asejärjestelmistä toimitettuja alustavia tietoja. Ohjusjärjestelmätarjoukset olivat kahden kauppaa eli Raytheonin ja MBDA:n. Raytheonia, joka tarjosi Standard Missle SM-2 ja Aster 30 ohjuksia. Tutkajärjestelmissä kilpailivat Lockheed Martin SPY-1, Raytheon SPY-3, BAE Systems Sampson ja Thales Nederland APAR. Materiaalilaitos valitsi jatkotarkasteluun BAE Systemsin ja Thales Nederlandin, joka lopulta valittiin elokuussa 2006. Tilaus, jonka arvo oli 210 miljoonaa Yhdysvaltain dollaria, allekirjoitettiin neljä kuukautta myöhemmin. Voiton perusteiksi ilmoitettiin, että APAR ja SMART-L ovat jo käytössä Saksan ja Alankomaiden laivastoissa käytössä SM-2 ohjuksiin kytkettynä ja järjestelmän päivitettävyys.

Kolmen aluksen hankinta sisällytettiin Tanskan vuosien 2005-2009 puolustusselontekoon, mikä samalla oli hankinnan aloitus. Tanskan puolustusministeriö teki 20. joulukuuta 2006 sopimuksen kolmesta aluksesta lindølaisen Odense Staatskibsvaerftin kanssa. Sopimuksen arvo oli 890 miljoonaa Yhdysvaltain dollaria. Sopimukseen sisällytettiin lisäksi 283 miljoonaa Yhdysvaltain dollarin aluskohtainen lisämaksu Standard Flex asejärjestelmäkonteista. Telakka ulkoisti lohkojen valmistusta Liettuaan ja Viroon.

Alukset ovat 138,7 metriä pitkiä. Niiden standardiuppouma on 5&nbsp;900 tonnia, mikä kasvaa täysin kuormattuna 6&nbsp;645 tonniin. Runko vastaa Absalon-luokka, mutta siinä ei ole 900 neliömetrin ajoneuvojen tai rahdin kuljetukseen soveltuvaa kantta. Vapautunut tila on käytetty lisätyöntötehon aikaansaamiseksi ja konehuoneiden suurentamiseen. Alusten savuhormeja on siirretty, jotta pakokaasut eivät haittaisi tutkan toimintaa.

## Alukset

## Lähteet
*

### Viitteet
Golden Globe 1944

**[[Golden Globe]] 1944**
Tammikuu 1944
----
Paras elokuva: 
***[[Bernadetten laulu]]***


**[[Golden Globe]] 1944** oli ensimmäinen Golden Globe -palkintogaala, jossa jaettiin palkintoja vuoden 1943 elokuville. Gaala järjestettiin 20th Century Fox -studiolla Los Angelesissa, Kaliforniassa, Yhdysvalloissa tammikuussa 1944.

## Voittajat
*Paras elokuva
** ***[[Bernadetten laulu]]***

*Paras ohjaus
****[[Henry King]]** – ***[[Bernadetten laulu]]***

*Paras miespääosa
****[[Paul Lukas]]** – ***[[Usko huomispäivään]]***

*Paras naispääosa
** **[[Jennifer Jones]]** – ***[[Bernadetten laulu]]***

*Paras miessivuosa
** **[[Akim Tamiroff]]** – ***[[Kenelle kellot soivat (elokuva)|Kenelle kellot soivat]]***

*Paras naissivuosa
** **[[Katina Paxinou]]** – ***[[Kenelle kellot soivat (elokuva)|Kenelle kellot soivat]]***


File:Henry King (director) 001.jpg|Henry King palkittiin parhaan ohjauksen palkinnolla elokuvasta *Bernadetten laulu*.
File:Jennifer Jones - Publicity.JPG|Jennifer Jones palkittiin parhaan naispääosan palkinnolla elokuvasta *Bernadetten laulu*.
File:Akim Tamiroff 1964.jpg|Akim Tamiroff palkittiin parhaan miessivuosan palkinnolla elokuvasta *Kenelle kellot soivat*.
File:Katína Paxinoú in For Whom the Bell Tolls trailer.jpg|Katina Paxinou palkittiin parhaan naissivuosan palkinnolla elokuvasta *Kenelle kellot soivat*.


## Aiheesta muualla
IMDb: Golden Globes 1944
Kaurialan koulu

**Kaurialan koulu** on Hämeenlinnan Kaurialassa sijaitseva noin 500 oppilaan yläkoulu, jossa toimii peruskoulun 7.–9. luokat. Se on yksi Hämeenlinnan kantakaupungin neljästä yläkoulusta. Kaurialan koulun rehtorina toimii Aleksis Stenholm.

## Koulurakennus
Kaurialan koulun rakennus sijaitsee Kaurialassa samalla tontilla kuin aikaisempikin koulurakennus. Se palvelee noin 450 oppilasta ja sinne on sijoitettu peruskoulun 7.-9. luokkien opetustilat. Koulu siirtyi sinne tammikuussa 2023. Koulurakennuksen piha-alueelle tulee paljon toiminta- ja liikuntamahdollisuuksia. Piha-alue on toteutettu oppilaita, iltakäyttöä ja kaupunkilaisia palvelevaksi yhteiseksi ”olohuoneeksi”. Koulun piha-alueella on 2&nbsp;500 m²:n kokoinen tekonurminen pelikenttä, kaksi monipeliareenaa, parkouralue, fitness park ja paljon muuta toiminnallista ajanvietettä. Oppilaiden polkupyörille on telineitä useammassa kohdassa piha-aluetta ja osa telineistä on katettuja. Moottoriajoneuvoliikenne koululle tapahtuu Brahenkadun puolelta. Pääsisäänkäynti sijaitsee Parolantien puoleisella sivulla. Tontilla sijaitseva Uno Cygnaeuksen muistomerkki on siirretty Torikadun varrelta Brahenkadun puoleisen sisäänkäynnin läheisyyteen.

## Vanha koulurakennus

Vanha koulurakennus oli rakennettu Kaurialan kaupunginosaan vaiheittain vuosina 1959–1963. Rakennus oli maailmankuulun arkkitehdin Viljo Revellin suunnittelema, mutta sitä ei ollut suojeltu. Rakennuksessa todettiin sisäilmaongelmia ja sen käyttö päättyi keväällä 2015. Rakennus sai purkuluvan huhtikuussa 2015. Kaupunki oli huoltanut rakennusta huonosti, peruskorjauksissa oli tehty virheitä ja kunnostus arvioitiin kalliimmaksi kuin uuden rakentaminen. Itse koulu muutti syyslukukaudesta 2015 alkaen väistötiloihin Myllymäkeen uuden rakennuksen valmistumiseen saakka.

Lokakuussa 2017 vanhan koulurakennuksen seinään toteutettiin Räikee-katutaidetapahtuman yhteydessä seinämaalaus. Muraalin maalasi Isto Koskinen ja se edusti niin sanottua purkutaidetta. Koulurakennuksen purku aloitettiin syyskuussa 2018 ja se purettiin kokonaan vuoden loppuun mennessä. Tämän jälkeen tontille alettiin rakentaa Kaurialan koulun uudisrakennusta.

## Lähteet
Mare Island Naval Shipyard

**Mare Island Naval Shipyard** (MINSY) oli Yhdysvaltain laivaston ensimmäinen Tyynenmeren rannikolle perustettu tukikohta. Se sijaitsee Kaliforniassa Vallejossa 25 mailia San Franciscosta koilliseen. Napa-joki läpäisee Mare Islandin salmen erottaen niemimaan telakan Vallejon kaupungin yhteydestä. Telakka oli toisessa maailmansodassa Yhdysvaltain länsirannikon merkittävin sukellusvenesatama, minkä lisäksi se valvoi San Franciscon lahden telakkateollisuutta. Tukikohta suljettiin 1996, mihin mennessä sitä oli uudelleen organisoitu useaan kertaan. Alue liitettiin vuonna 1960 Kalifornian historiallisten maamerkkien luetteloon () ja vuonna 1975 kansallisten historiallisesti merkittävien alueiden luetteloon ().
Samsung Galaxy Trend

**Samsung Galaxy Trend** (joissain maissa nimellä **Samsung Galaxy Ace II x**) on Samsung Electronicsin heinäkuussa 2013 julkaisema älypuhelin. Se on Trend-sarjan ensimmäinen puhelin. Trendissä on neljän tuuman kapasitiivinen TFT-kosketusnäyttö, jonka tarkkuus on 800 x 480 pikseliä. Puhelimen mitat ovat 121,5 x 63,1 x 10,5 millimetriä ja se painaa 120 grammaa.

Trendissä on viiden megapikselin kamera sekä selfie-kuvaamiseen tarkoitettu etukamera. Siinä on myös sisäänrakennettu GPS-laite. Puhelimen käyttöjärjestelmänä toimii Androidin 4.0.4 eli koodinimi Ice Cream Sandwich. Puhelimessa on FM-radio ja musiikkisoitin. RAM- eli keskusmuistia on 768 megatavua ja flash-muistia eli tallennustilaa on neljä gigatavua. 

Trendin seuraaja on Samsung Galaxy Trend II. Muita Trend-sarjaan kuuluvia puhelimia ovat muun muassa vuonna 2013 ilmestynyt Trend Plus.

## Lähteet
Taccaceae

**Taccaceae** on pieni koppisiemenisten Dioscoreales-lahkoon kuuluva kasviheimo, jossa on vain viiksikkien eli takkojen (*Tacca*) suku. Ne ovat sukua jamssikasveille (Dioscoreaceae).

## Luokittelu
Heimon läheisin sukulaisheimo on Thismiaceae, jonka kanssa ne kuuluvat Dioscoreales-lahkon evoluutiopuussa samaan kladiin. Sen luonteenomaisiin piirteisiin kuuluvat kukan kehälehtien sijainti kahdessa hyvin kehittyneessä ja teriömäisessä kiehkurassa, sikiäimen mesiäisten puuttuminen, laitaistukat ja leveät luotit. Viiksikkien suvussa on toistakymmentä lajia, enimmillään 17.

## Tuntomerkkejä
Heimon ainoan suvun viiksikkien lajit ovat ruohoja, joiden varsi on mukulamainen tai jotka ovat juurakollisia. Yksisirkkaisten valtaosasta poiketen niillä ei ole juurissakaan putkiloita. Viiksikeillä kukkien suojuslehdet ovat pitkiä ja rihmamaisia, ikään kuin viiksiä kukkien joukossa.

## Levinneisyys
Viiksikit ovat levinneet tropiikin metsäalueille, erityisesti Malaijien saaristoon ja Tyynenmeren saarille.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet
Absalon-luokka

**Absalon-luokka** on Tanskan kuninkaallisen laivaston kahden  komento- ja tukilaivan (yleisfregatti) muodostama alusluokka, jonka alukset otettiin palvelukseen 2004-2005.

## Suunnittelu
Alusten suunnittelun lähtökohtana oli Kylmän sodan jälkeinen puolustustarpeen uudelleen suuntaaminen Tanskan lähivesiltä kansainvälistä yhteistyötä vaativiin kaukaisiin operaatioihin. Tämän seurauksena päätettiin suunnitella kaksi uutta alustyyppiä, joista Absalon-luokan tuli olla muuntautumiskykyinen huoltoon ja maihinnousuihin kykenevä fregattityyppinen alus, jonka uppouma kuormattuna on noin 6&nbsp;600 tonnia. Suunnittelu kesti vuosikymmenen ja luokan kaksi alusta tilattiin 2001. Alusten suunnitteluperusteena oli modulaariset Standard Flex -varustusratkaisut, joten aluksilla on viisi StanFlex-paikkaa. Paikoissa on tyypillisesti ESSM ja Harpoon kontit.

Perinteisestä fregatista poiketen ne on varustettu 900 neliömetrin maihinnousualuksen kaltaisella kuljetuskannella (flex deck), joka on sijoitettu lentokannen ja hangaarin alle. Kannelle pääsee takaa ramppia pitkin ja sille voi sijoittaa ajoneuvoja, joukkoja, maihinnousualuksia tai lisää järjestelmäkontteja, joista voidaan luoda esimerkiksi sairaala.

Alusten aseistuksena on 127 millimetrin Mk 45 Mod 4 -tykki, Rheinmetall Millenium lähitorjuntajärjestelmä ja kiinteät sukellusveneidentorjuntatorpedoputket. Aluksille asennettiin kiinteä keulaanasennettu Atlas ASO kaikuluotain, muttei vedettävää kaikuluotainta. Alusten hangaariin voidaan sijoittaa kaksi Merlin helikopteria. Propulsiojärjestelmä koostuu kahteen akseliin kiinnitetyistä dieselmoottoreista. Järjestelmä mahdollistaa 24 solmun huippunopeuden ja pitkän toimintamatkan.

Luokan alukset luokiteltiin 16. lokakuuta 2020 sukellusveneentorjuntafregateiksi, jolloin niihin asennettiin vedettävä kaikuluotain. Tarvittavat muutostyöt pitäisi saada päätökseen vuoteen 2026 mennessä.

## Alukset

## Lähteet
*

### Viitteet

## Aiheesta muualla
Isopropenyyliasetaatti

**Isopropenyyliasetaatti** (C5H8O2) on orgaaninen yhdiste ja sellaisenaan pysymättömän isopropenyylialkoholin (asetonin enoli) ja etikkahapon esteri. Yhdistettä käytetään orgaanisissa synteeseissä ja liuottimena.

## Ominaisuudet
Huoneenlämpötilassa isopropenyyliasetaatti on väritöntä nestemäistä ainetta. Yhdiste liukenee hieman veteen ja paremmin orgaanisiin liuottimiin kuten bentseeniin ja etikkahappoon. Yhdiste on suurina pitoisuuksina narkoottinen.

## Valmistus ja käyttö
Isopropenyyliasetaattia valmistetaan happokatalysoidulla keteenin ja asetonin välisellä reaktiolla.

Tärkein isopropenyyliasetaatin käyttökohde on asetyyliasetonin valmistus. Yhdiste isomeroituu asetyyliasetoniksi noin 450 °C:n lämpötilassa. Isopropenyyliasetaattia käytetään orgaanisen kemian synteeseissä tehokkaana asetyloivana reagenssina. Se reagoi niin primääristen, sekundääristen kuin tertiääristenkin alkoholien ja enolien kanssa muodostaen niiden asetaattiestereitä, karboksyylihapot muodostavat anhydridejä ja amiinit amideja. Sitä voidaan käyttää myös asetonin enolaatin vastineena aldolireaktioissa ja malonihappojen isopropylideenijohdannaisten valmistukseen. Yhdistettä voidaan käyttää myös liuottimena maaleissa ja musteissa.

## Lähteet

## Aiheesta muualla
*Human Metabolome Database (HMDB): Isopropenyl acetate
Nathan Smith

**Nathan Smith** (s. 25. joulukuuta 1985 Calgary, Alberta) on kanadalainen uransa lopettanut ampumahiihtäjä. Hän edusti Foothills Nordic Ski Clubia.

Smith lopetti uransa ampumahiihtäjänä joulukuussa 2018.

## Arvokilpailut
Smith osallistui Sotšin talviolympialaisiin 2014 ollen parhaimmillaan viestissä seitsemäs ja takaa-ajossa 11:s.

Smith on kilpaillut neljissä MM-kilpailuissa, joissa hän on ollut parhaimmillaan viestissä kahdeksas ja henkilökohtaisilla matkoilla hopealla pikamatkalla Kontiolahden MM-kilpailuissa 2015. Holmenkollenin MM-kisoissa 2016 Smith hiihti toisen osuuden Kanadan pronssia voittaneessa joukkueessa. Smithillä on yksi nuorten MM-mitali viestistä vuodelta 2005 Kontiolahdelta.

## Maailmancup
Smith debytoi ampumahiihdon maailmancupissa vuonna 2007 ollen Hochfilzenin pikakilpailun 99:s. Ensimmäistä kertaa Smith saavutti maailmancupin pisteitä vuonna 2013 Östersundissa ollen henkilökohtaisen matkan 16. Smith voitti ensimmäisen maailmancupin osakilpailunsa kaudella 2014–2015 Hanty-Mansijskin takaa-ajossa.

## Lähteet
* 
### Viitteet
Robert Ven

**Robert Ven** (s. 23. elokuuta 1990 Janakkala) on suomalainen soutaja, joka edustaa seuratasolla Hämeenlinnan soutajia. Ven kilpailee yksikössä. Hänen valmentajinaan toimivat Ilona Hiltunen ja Tiina Ven.

SM-kisoissa Ven on saavuttanut yksikkösoudussa kultaa vuosina 2011 ja 2013–2020, hopeaa vuonna 2012 ja pronssia vuonna 2010. Nuorten SM-kultaa hän voitti vuosina 2009–2012. Ven osallistui kolme kertaa nuorten MM-kisoihin, joista hänen paras sijoituksensa on 13. sija vuonna 2011.

EM-kilpailuissa Venin paras sijoitus on 8. sija yksikkösoudusta vuodelta 2016. MM-kisoissa Ven sijoittui yksiköllä 15. sijalle vuosina 2015 ja 2018. Maailmancupin osakilpailussa Venin paras sijoitus on kolmas, jonka hän saavutti Plovdivin osakilpailussa Bulgariassa vuonna 2019.

Venin perheessä on useita soutajia. Hänen isänsä on soutaja Livinus Ven, joka kilpaili soudun MM-kisoissa 1985 edustaen Belgiaa. Venin äiti on myös soutanut. Venin isoäiti Maire Ven (o.s. Lumistola) edusti Suomea Jugoslavian EM-kisoissa ja belgialainen isoisä Livien Ven kilpaili soudussa Melbournen olympialaisissa 1956.

## Lähteet

## Aiheesta muualla
* Robert Venin kotisivut
Thismiaceae

**Thismiaceae** on yksisirkkaisten Dioscoreales-lahkoon kuuluva kasviheimo.

## Tuntomerkit
Kasvit ovat pienikokoisia, sienijuuren varassa eläviä, ja siten lehtivihreättömiä marraskasveja, joiden juuret ovat korallimaisia, matomaisia tai mukulamaisia; juurikarvat puuttuvat. Lehdet ovat surkastuneet suomuiksi. Kukinto on toisinaan haarainen, ja ainakin suvussa *[[Haplothismia]]* viuhkomainen, tai kukat sijaitsevat yksittäin. Kukat ovat tavallisesti säteittäisiä, joskus vastakohtaisia ja ulkonäöltään luonteenomaisia, usein pientä meduusaa tai sientä muistuttavia. Tavallisesti kehätorven suulla on lyhyiden ulokkeiden muodostama kiehkura, ja kehätorvi on hyvin kehittynyt, alaosasta laajentunut. Heteet ovat enemmän tai vähemmän yhtyneet toisiinsa ja kiinnittyvät kehätorven kärkeen. Ponsissa on pidentyneet lokerositeet, ja palhot ovat eri tavoin kuviollisia. Kehänalaisessa sikiäimessä istukat ovat erillisinä pylväinä ja usein erillään sikiäimen seinämästä. Vartalo on lyhyt ja tavallisesti haarainen. Luotit ovat pallomaisia tai pitkänomaisia. Hedelmä avautuu epäsäännöllisesti ja sisältää vähäpätöisiä siemeniä, joissa on erilaistumaton alkio.

## Levinneisyys
Heimo on levinnyt hyvin laikuttaisesti pääasiassa tropiikkiin ja subtropiikkiin.

## Luokittelu
Heimossa on viisi sukua ja 55 lajia, joista enin osa on suvussa *[[Thismia]]* (45 lajia). Lähin sukulaisheimo on Taccaceae (viiksikit).

Suvut:
* *[[Afrothismia]]* (Engl.) Schlechter 
* *[[Geomitra]]* Beccari
* *[[Haplothismia]]* Airy Shaw
* *[[Oxygyne]]* Schltr. 
* *[[Thismia]]* Griffith
* *[[Tiputinia]]* P.Berry & C.Woodward

*Afrothismia*-suvun systemaattinen asema on epävarma. Siihen kuuluu 16 länsi- ja itäafrikkalaista lajia, joiden juurakossa on pieniä itusilmuja (bulbilleja), kukinto on viuhkomainen, kukat usein vastakohtaisia, kehäkiehkurat erilaistumattomia, kehäputki tavallisesti kuroutunut kahteen osaan, lokerositeet laajentuneet ja yhtyneet luotiin ja hedelmä kansiluomainen.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.
### Viitteet

## Aiheesta muualla
* kuvia: http://nonghoc.com/(X(1)A(itDKOHg_0AEkAAAAMGIyYzkyZGQtZWI2NC00YmJjLWJkNzItNTI3NmZmZjMzMDhlsxBXypIqpoquKTEH1KlZ63fNyRA1))/show-article/13898/two-new-species-of-thismiaceae-from-central-vietnam.aspx
Lenísio

**Lenísio Teixeira Júnior** (eli **Lenísio**; s. 23. lokakuuta 1976 Cuiabá) on brasilialainen uransa jo päättänyt futsalpelaaja. Hän edusti Brasilian futsalmaajoukkuetta vuodet 1999-2008 ja voitti yhden MM-kullan vuonna 2008 ja yhden MM-hopean vuonna 2000. 

Vuoden 2008 MM-kisoissa Lenísio palkittiin Bronze Shoella eli kisojen kolmanneksi parhaan maalintekijän palkinnolla. Pelipaikaltaan Lenísio oli pivot. Seuratasolla Lenísio pelasi vuodet 2001-2007 Espanjassa. ElPozo Murciassa pelatessaan Lenísio voitti kahdesti Primera División de Futsalin maalikuninkuuden. Vuonna 2007 Lenísio voitti Brasilian maajoukkueen kanssa kultaa Pan-Amerikan kisoista Rio de Janeirosta.

Lenísio lopetti uransa vuonna 2012 kotimaansa Poker/PEC:issä. Hän teki 17 MM-ottelussa yhtä monta maalia. Lenísion pikkuveli Vinícius on myös futsalin maailmanmestari.

## Lähteet
* http://www.fifa.com/worldfootball/statisticsandrecords/players/player=180037/index.html
Manjaro

**Manjaro** on Arch Linuxiin pohjautuva Linux-jakelu. Manjaro on tarkoitettu käyttäjäystävällisemmäksi ja vakaammaksi versioksi Arch Linuxista, sisältäen graafisen asennusohjelmiston, automaattisen laiteajurien hakemisen sekä muita käytön aloittamista helpottavia lisäyksiä. 

Kuten Arch Linux, Manjaro on jatkuvasti päivittyvä jakelu (engl. rolling release), eli ohjelmistoja päivitetään tiheästi pieninä päivityksenä harvempien, suurten päivitysten sijaan. Siinä missä Arch päivittää ohjelmalähteensä mahdollisimman nopeasti sitä mukaa kun ohjelmistojen kehittäjät julkaisevat uusia versioita, Manjaro päivittää ne hieman harvemmin jotta Arch-käyttäjät ehtisivät havaitsemaan mahdolliset ongelmat.

Manjaro käyttää Archin tapaan *pacman*-paketinhallintajärjestelmää, mutta se sisältää oletuksena myös pacmanin käyttöä yksinkertaistavan *pamac*-ohjelmiston, joka sisältää mm. suoran tuen käyttäjien ylläpitämälle AUR (*Arch User Repository)* -ohjelmalähteelle sekä graafisen käyttöliittymän.

Manjaron virallisesti tuetut versiot sisältävät Xfce, GNOME tai KDE -työpöytäympäristön, mutta saatavilla on myös lukuisia yhteisön ylläpitämiä versioita mm. Cinnamon, LXDE/LXQt ja MATE -työpöydillä. Manjaro on myös mahdollista asentaa täysin ilman graafista ympäristöä.

## Lähteet

## Aiheesta muualla

* http://manjaro.org/ Manjaro Official Website 
* http://manjaro.org/get-manjaro/  Get manjaro
* http://sourceforge.net/projects/manjarolinux/files/community/ Manjaro Community Editions
* http://distrowatch.com/table.php?distribution=manjaro Manjaro Distrowatch.com
Kansojen liiga

**Kansojen liiga** () on jalkapallon miesten maajoukkueturnaus, jota hallinnoi Euroopan jalkapalloliitto Uefa. Mukana Kansojen liigassa ovat kaikki Uefan 55 jäsenvaltiota. Liigan ensimmäinen kausi järjestettiin kaudella 2018–2019. Kansojen liiga korvasi kansainväliset ystävyysottelut.

## Pelitapa
Kansojen liigassa on neljä divisioonaa eli ”liigaa”, A–D, jotka sisältävät kaikki Uefan jäsenvaltiot. A-liigassa ovat Uefa-rankingin parhaimmat joukkueet ja D-liigassa huonoimmat. Jokaisessa liigassa on vielä neljä lohkoa, joihin joukkueet arvotaan. A- ja B-liigoissa joukkueita on lohkoa kohden kolme, C-liigassa yhdessä lohkossa on kolme ja kolmessa neljä joukkuetta ja tasoltaan heikoimmassa D-liigassa on neljä joukkuetta jokaisessa lohkossa. Liigojen jokaisen lohkon huonoimmat putoavat yhtä divisioonaa alemmas, paitsi D-liigassa. C-liigassa myös huonoin kolmanneksi sijoittunut putoaa. Lisäksi jokaisen lohkon parhaimmat nousevat ylemmäs, paitsi A-liigassa, jonka neljän lohkon voittajat pääsevät Final Four -turnaukseen taistelemaan koko Kansojen liigan voitosta. Lohkovaihe käydään syys-marraskuussa. Final Four -turnaus, johon pääsevät A-liigan neljän lohkon voittajat, käydään kesäkuussa. Final Fourissa joukkueet pelaavat turnausmuotoiset pelit, eli välierät, pronssiottelun ja loppuottelun. Loppuottelun voittaja voittaa koko Kansojen liigan.

Muiden liigojen osalta voittajasta ei pelata. Lohkovoittajat nousevat suoraan ylempään liigaan seuraavalla Kansojen liigan kaudelle. EM- tai MM-karsintojen jatkokarsintoja sen sijaan voidaan pelata Kansojen liigan perusteella muodostetun rankingin mukaisesti. Näin tapahtui esimerkiksi Kansojen liigan kaudella 2018-2019. Lähtökohtaisesti jatkokarsintaan osallistuvat Kansojen liigan lohkovoittajat, joita on yhteensä 16 maata. Mikäli joku lohkovoittaja on jo varmistanut paikkansa EM-kisoissa suoraan karsintojen kautta, sen paikan jatkokarsinnassa saa kyseisen liigan rankingissa seuraavana oleva maa. Näin kustakin neljästä liigasta vähintään yksi joukkue saa paikan seuraavissa EM-kilpailuissa. Jatkokarsinnoissa ei siis enää pelata Kansojen liigaa, vaan EM-karsintaa.

### Muutokset kaudelle 2020–2021
Uefa päätti muuttaa Kansojen liigan pelitapaa kaudelle 2020–2021. Jatkossa A-, B- ja C-liigoissa on kussakin 16 joukkuetta, jotka jaetaan neljän joukkueen lohkoihin. D-liigaan jää seitsemän joukkuetta, jotka jaetaan yhteen kolmen ja yhteen neljän joukkueen lohkoon.

## Joukkueet
Kaikki Uefan 55 jäsenmaata osallistuvat Kansojen liigaan.

*
* 
*
*
*
*
* 
*
*
*
* 

* 
* 
* 
* 
* 
* 
* 
* 
* 
* 
*
 
* 
* 
* 
* 
* 
* 
* 
* 
* 
* 
*
 
* 
* 
* 
* 
* 
*  
* 
* 
* 
* 
*
 
* 
* 
* 
* 
* 
* 
* 
* 
*
* 
*

; Huomioita

## Mestarit

## Katso myös
* Jalkapallon Euroopan-mestaruuskilpailut

## Lähteet

## Aiheesta muualla
Viiksikit

**Viiksikit** eli **takat** (*Tacca*) on jamssikasveihin kuuluva 17 lajia sisältävä kasvisuku. Se kuuluu vaihtoehtoisesti omaan heimoon, APG sijoittaa viiksikit ainoaksi suvuksi Taccaceae-heimoon. Tätä heimoa ei ole kuitenkaan APG III- tai APG IV -luokitteluissa.

## Ulkonäkö
Viiksikit ovat ruohoja, joiden varsi on mukulamainen tai juurakollinen. Yksisirkkaisten valtaosasta poiketen niillä ei ole juurissakaan putkiloita. Karvat ovat monisoluisia. Lehdet sijaitsevat tyviruusukkeena, ovat ruodillisia ja niiden lavat ovat yleensä syvään liuskoittuneet pari- tai sormiosaisiksi. Ruodin kanta on jokseenkin tuppimainen. Kukinto on vanallinen, sarjamainen tai koostuu viuhkomaisista ryhmistä. Kukinnon suojuslehdet ovat terälehtimäisiä ja kukkien suojuslehdet ovat pitkiä ja rihmamaisia, ikään kuin viiksiä kukkien joukossa. Kukat ovat keskikokoisia, ja niiden kehä on lyhyttorvinen, usein väriltään tummanpurppurainen. Heteet kiinnittyvät kehätorven tyveen, ja ponsissa on leveät ja huppumaiset lokerositeet eli konnektiivit. Sikiäin on kehänalainen ja luotti on usein terälehtimäinen tai sienimäinen. Siemenaiheet kiinnittyvät laitaistukoihin. Hedelmä on marja, harvoin kota. Uurrepintaisessa siemenessä on lyhyt tai vähäpätöinen alkio. Viiksikkien kukkia voivat pölyttää lukuisat eri hyönteiset, ja niiden tärkeimmät pölyttäjät lienevät polttiaisiin kuuluvia sääskiä.

## Lajit
Viiksikkeihin kuuluu seuraavat 17 lajia:
* *[[Tacca ampliplacenta]]* L.Zhang & Q.J.Li
* *[[Tacca ankaranensis]]* Bard.-Vauc.
* *[[Tacca bibracteata]]* Drenth
* *[[Tacca borneensis]]* Ridl.
* *[[Tacca celebica]]* Koord.
* *Tacca chantrieri* André – tummaviiksikki eli takka
* *[[Tacca ebeltajae]]* Drenth
* *[[Tacca integrifolia]]* Ker Gawl.
* *[[Tacca khanhhoaensis]]* V.S.Dang & Vuong
* *Tacca leontopetaloides* (L.) Kuntze – liuskaviiksikki eli havaijinnuolijuuri
* *[[Tacca maculata]]* Seem.
* *[[Tacca palmata]]* Blume
* *[[Tacca palmatifida]]* Baker
* *[[Tacca parkeri]]* Seem.
* *Tacca plantaginea* (Hance) Drenth – viherviiksikki
* *[[Tacca reducta]]* P.C.Boyce & S.Julia
* *[[Tacca subflabellata]]* P.P.Ling & C.T.Ting

## Levinneisyys
Viiksikeillä on pantrooppinen levinneisyysalue Etelä-Amerikassa, Afrikassa, Etelä-Aasiassa, Australiassa ja Tyynenmeren saarilla.
Erityisesti niitä esiintyy Malesian ja Tyynenmeren kasvimaantieteellisillä alueilla.

## Lähteet

## Aiheesta muualla
* Finto: Kassu – Kasvien suomenkieliset nimet: ''Tacca''
* Suomen Lajitietokeskus: Viiksikit – ''Tacca''
Martti Urpalainen

**Martti Aarne Urpalainen** (15. elokuuta 1918 Miehikkälä – 17. kesäkuuta 2000 Miehikkälä) oli suomalainen maratonjuoksija. Urpalainen on ensimmäinen suomalainen, joka on voittanut yleisurheilun Pohjoismaiden mestaruuden. Hän voitti maratonilla Pohjoismaiden mestaruuden Tukholmassa vuonna 1949 ja SM-pronssia vuonna 1948. SM-maratonilla hän sijoittui lisäksi neljänneksi vuosina 1947 ja 1949 sekä kuudenneksi 1946. Hän voitti loppuvuodesta 1949 Košicen maratonin. Urpalaisen aika oli 2.33.45,6, jota paremmin aikaisemmin oli Kosicessa juossut vain Argentiinan Juan Carlos Zabala vuonna 1931. Urpalaisen ennätykseksi jäi maratonilla 2.32.18,0. Vuonna 1949 Track & Field News -lehti noteerasi Martti Urpalaisen maailman parhaaksi vuoden 1949 maratonjuoksijaksi.

Alkuvuosina Urpalainen osallistui seuransa Kilpi-osaston ja suojeluskunnan urheilutoimintaan juosten lyhyempiä 1500 m – 5000 m matkoja. Karjalan maratonille hän osallistui vuonna 1939. Siellä hän tapasi paljon suomalaisia huippu-urheilijoita, jotka vaikuttivat Urpalaisen tavoitteisiin. Urpalaisella oli myöhemmin useita kansallisten kilpailujen voittoja, hän oli mm. kolme kertaa nopein Hirvelän piikillä. Piirimestari hän on ollut peninkulmalla kolmesti. Maratonin SM-kilpailuihin hän osallistui toistakymmentä kertaa. Urpalainen kilpaili myös suunnistuksessa. SM-kilpailujen viestissä hän on ollut viides ja on saavuttanut kaksi henkilökohtaista piirimestaruushopeaa. Urpalainen jatkoi maratonuraansa vielä koko 1950-luvun. Kosicen maratonille hän osallistui vielä ollen sijalla 8.

Urpalainen edusti Miehikkälän Vilkasta. Urpalainen kuului Vilkkaan johtokuntaan yli 20 vuotta, joista neljä viimeistä puheenjohtajana. Kunnan urheilulautakunnassa hän oli yhdeksän vuotta ja piirin johtokunnassa vuosina 1968–1969. Urpalaiselle on myönnetty Suomen Urheilun hopeinen ansiomitali kullatuin ristein, SVUL:n hopeinen ansiomerkki ja piirin hopeinen ansiomerkki. Urpalainen osallistui aktiivisesti suojeluskuntatoimintaan. Yli viisi vuotta sotatoimissa vei parhaat vuodet. Siviiliin päästyään hän oli jo 26-vuotias. 

Urpalaisen pojanpoika Jarkko Urpalainen on ollut hiihtosuunnistuksen Suomen mestari ja hiihtosuunnistusmaajoukkueen päävalmentaja. Veljenpoika Seppo Urpalainen on pelannut jääkiekon SM-liigassa HIFK:n joukkueessa. Veljen pojanpoika Lasse Urpalainen on tunnettu videopeliammattilaisena.. Urpalainen oli ammatiltaan maanviljelijä ja hänen kotikuntansa oli Miehikkälä.

## Lähteet
Memira

**Memira OY** on yhteispohjoismaalaisessa omistuksessa oleva näkökirurgiaan erikoistunut sairaalaketju. Memiran klinikoilla tehdään sekä silmien laserleikkauksia (FemtoLASIK ja LASEK) että linssileikkauksia (RLE-Refraktive Lens Exchange). Lasermenetelmillä korjataan yleensä likinäköisyyttä, kaukotaitteisuutta ja hajataitteisuutta, kun taas linssileikkauksella edellä mainittujen lisäksi myös ikänäköä sekä harmaakaihia kulloinkin sopivalla linssillä.  Memiralla on lähes 50 klinikkaa Ruotsissa, Norjassa, Tanskassa ja Suomessa, ja niissä tehdään yli 20&nbsp;000 silmäleikkausta vuodessa.

## Historia
Memiran historia alkoi vuonna 1990, kun Bjart Dysthe ja Thor Brevik avasivat ensimmäisen silmäleikkauksiin keskittyvän klinikkansa Oslossa. 

Yrityksen nimi oli silloin Norsk Synskirurgi. Perustajat Dysthe ja Brevik toimivat edelleen kirurgeina Memirassa. Dysthe ja Brevik suorittivat Norjan ensimmäisen likitaittoisuutta korjaavan laserleikkauksen vuonna 1990, ja olivat myös ensimmäisinä korjaamassa laserin avulla hajataitteisuutta vuonna 1994 sekä kaukotaittoisuutta vuonna 1996. Molemmat työskentelvät edelleen Memirassa 

Vuonna 1998 Bjart ja Thor avasivat yhdessä tanskalaisen kirurgin Per Julius Nielsenin kanssa Tanskan ensimmäisen klinikan nimellä Dansk Synskirurgi. Kuusi vuotta myöhemmin, vuonna 2004, Bjart Dysthe ja optikko Jörgen Ringman perustivat Ruotsiin Opticare-yrityksen ja avasivat ensimmäisen silmälaserklinikkansa Uppsalaan. 

Syksyllä 2007 Dysthen, Brevikin, Nielsenin ja Ringmannin perustamissa yrityksissä oli yhteensä jo 20 silmäklinikkaa, ja ne päätettiin yhdistää yhdeksi pohjoismaiseksi klinikkaketjuksi. Uusi yritys sai nimen Memira.

## Memira Suomessa
Memiran ensimmäiset Suomen klinikat perustettiin Turkuun ja Vaasaan keväällä 2013. Syksyllä 2014 avattiin toimipiste Maarianhaminaan. Memira on jäsenenä eurooppalaisessa refraktiivisen kirurgian kattojärjestössä ESCRS:ssä (European Society of Refractive and Cataract Surgeons).

## Lähteet

## Aiheesta muualla
* Memira.fi
Albrekt Almqvist

**Albrekt Almqvist** (14. marraskuuta 1880 – 10. huhtikuuta 1961) oli ruotsalainen köydenvetäjä. Hän osallistui vuoden 1908 olympialaisiin Ruotsin köydenvetomaajoukkueessa.

## Lähteet
Graham McTavish

**Graham McTavish** on skotlantilainen näyttelijä ja ääninäyttelijä. Hän on näytellyt muun muassa Peter Jacksonin ohjaamassa *[[Hobitti (elokuvatrilogia)|Hobitti]]*-elokuvatrilogiassa.

## Valikoitu filmografia
**[[Kaislikossa suhisee (elokuva)|Kaislikossa suhisee]]* (1996, äänirooli)
**[[Kuningas Arthur]]* (2004)
**[[Hobitti – Odottamaton matka]]* (2012)
**[[Hobitti – Smaugin autioittama maa]]* (2013)
**[[Hobitti – Viiden armeijan taistelu]]* (2014)
**[[Outlander – Matkantekijä]]* (televisiosarja, 2014–)
**[[Teini-ikäiset mutanttininjakilpikonnat (vuoden 2012 animaatiosarja)|Teini-ikäiset mutanttininjakilpikonnat]]* (televisiosarja, 2015)
**[[Aquaman (elokuva)|Aquaman]]* (2018)
**[[House of the Dragon]]* (2022–)

## Aiheesta muualla

*
Pac-Manin aavemaiset seikkailut

**Pac-Manin aavemaiset seikkailut** () on Namcon kehittämään Pac-Man-hahmoon perustuva japanilais-kanadalais-yhdysvaltalainen tietokoneanimaatiosarja.

## Hahmot
### Päähahmot
* **[[Pac-Man (hahmo)|Pac]]** on sarjan nimikkohahmo. Pac on myös viimeinen elossa oleva keltainen Pac-persoona. Hänen isänsä, Zac, alkuperäinen Pac-Man, auttoi Pac-maata sodassa Lordi Petturiusta vastaan.
* **Sylinda** (), ystävilleen pelkkä "Syli", on vaaleanpunainen Pac-tyttö. Sylinda on porukan aivot ja hän tekee kaikkensa auttaakseen ystäviänsä Paciä ja Spiraalia. Syli on hieman ihastunut Paciin ja hänellä on myös kilpatoveri Pinkki.
* **Spiraali** () on iso punainen Pac-poika. Hän on Pacin paras kaveri ja huonetoveri. Spiraalilla ja Pacilla on sama hieman hullu persoonallisuus.
* **[[Haamut (Pac-Man)|Aavejengi]]** () on alkuperäisestä kolikkopelistä tunnettu nelikko. Vaikka he asuvat Manamaassa () ja ovat kuuliaisia Lordi Petturiukselle, he oikeasti ovat kilttimielisiä ja salaa auttavat Pac-Mania toivoensa palaavansa joskus takaisin elämään.
** **[[Blinkki]]** () punainen aave ja porukan vanhin. Hän on myös nelikon johtaja.
** **[[Inkki]]** () sininen aave ja toiseksi vanhin. Älykkäin ja myös sarkastisin.
** **[[Pinkki (hahmo)|Pinkki]]** () vaaleanpunainen aave ja toiseksi nuorin. Rakastaa Paciä paljon.
** **[[Keijo (hahmo)|Keijo]]** () oranssi aave. Isoin, mutta silti nuorin nelikosta.
* **Lordi Petturius** () Manamaan hallitsija ja sarjan päävihollinen.
* **Tohtori Pakara** () Petturiuksen hullu tiedemies.
* **Perämies** () Petturiuksen palvelija ja hovimestari, sekä tohtori Pakaran veli.

### Pac-kansa
* **Presidentti Pertti Piiri** () on Pac-maan presidentti, Rotungan jälkeläinen ja Petturiuksen isoveli.
* **Sir Säde** () hupsu vanha tiedemies, joka keksii vähän väliä ties mitä hilavitkuttimia, jotka auttavat Pac-Mania.
* **Kuulis** () Pacin ns. kiusaaja.
* **Zac** ja **Sunny** ovat Pac-Manin vanhemmat, jotka katosivat Petturiuksen kapinan aikana. Heidän luultiin kuolleen, mutta sarjan aikana on tullut merkkejä siitä, että he ovat yhä elossa.
* **Marja-Terttu** tai **Terttu-täti** (engl. Spheria Suprema) on Pacin täti ja entinen vapaustaistelija.

### Suippopäät
* **Kärki** () on avaruusolento, joka Petturiuksen tavoin haluaa valloittaa Pac-maan.

## Äänirooleissa
### Englanninkieliset äänet

### Suomenkieliset äänet
Pertti Niemi & Odessa

**Pertti Niemi & Odessa** oli suomalainen tanssimusiikkia soittanyt yhtye, joka toimi vuosina 1970–2020. Yhtyeen solisti oli porilainen tanssimuusikko Pertti Niemi (1940–2022).

## Diskografia
* *Humppayhtye Odessa* (1977)
* *Taivas palaa* (1981)
* *Pertti Niemi & Odessa*
* *Sulle vain*
* *Olet hyvä ja hellä*
* *Rasti ruutuun*
* *Onnen siemen*
* *Italian yössä*

## Lähteet

## Aiheesta muualla
Helttaotsa

**Helttaotsa** (*Astrapia carunculata*) on paratiisilintujen heimoon kuuluva varpuslintu.

## Levinneisyys
Helttaotsaa tavataan pienellä alueella Arfak-vuoristossa, Uuden-Guinean saarella Indonesiassa. Laji on huonosti tunnettu, eikä sen kannan koosta ole arvioita. Populaation arvellaan kuitenkin olevan pieni, ja laji on luokiteltu silmälläpidettäväksi.

## Lähteet
Määrittämätön sidekudostauti

**Määrittämätön sidekudostauti** eli UCTD (engl. *Undifferentiated Connective Tissue Disease*) on sidekudoksen autoimmuunisairaus eli sairaus, jossa immuunijärjestelmä erehtyy hyökkäämään kehon terveitä kudoksia vastaan. Sen ICD-10-luokitus on M35.9.

Määrittämätöntä sidekudostautia ei usein pidetä erillisenä sairautena, mutta sen diagnoosia on syytä käyttää, jos potilaan sairaus ei näytä selviä piirteitä mistään tunnetusta sidekudossairaudesta ja jonkin sidekudossairauden olemassaolo on siitä huolimatta selvää. Määrittämätön sidekudostauti sekoitetaan monesti hyvin samantyyppiseen sairauteen, sekamuotoiseen sidekudostautiin. Näiden kahden sairauden erot ovat hienovaraiset: sekamuotoisessa sidekudostaudissa on tyypillistä, että potilas näyttää selviä oireita kolmesta tai useammasta sidekudossairaudesta ja hänen veressään on suuria määriä RNP-vasta-ainetta, kun taas määrittämättömässä sidekudostaudissa tällaisia selviä ilmaisimia ei ole.

Tyypillisimmät oireet ovat nivelkipu sekä -tulehdukset, Raynaudin oire eli valkosormisuus, alopecia eli hiustenlähtö sekä limakalvojen kuivuus. Suurin osa sairastuneista on naisia, ja sairaus puhkeaa yleisimmin nuorena aikuisena.

## Oireet
Kuten muissakin reumasairauksissa, myös määrittämättömässä sidekudostaudissa yksi yleisimmistä oireista on nivelkipu sekä -tulehdukset. Yli puolella potilaista on Raynaudin oire. Hiustenlähtöä, limakalvojen kuivuutta, suun limakalvojen haavaumia, ihottumia ja matalaa kuumetta voi olla havaittavissa. Erilaisia neurologisia oireita voi ilmetä. Joillakin sairastuneista on anemiaa tai leukopeniaa.

## Toteaminen
Määrittämättömän sidekudostaudin diagnoosia käytetään pääasiassa silloin, jos potilaalla on oireita joistain sidekudossairauksista, mutta hänen oireensa eivät sovi minkään sairauden diagnostisiin kriteereihin. Sairaudella ei ole virallisia diagnostisia kriteerejä, mutta diagnosointiin vaaditaan jokin selvä oire, ja potilaan veressä tulee myös olla tumavasta-aineita.

## Hoito
Määrittämättömään sidekudostautiin ei ole parannusta. Sen hoidossa keskitytään pääasiassa hoitamaan yksittäisiä oireita. Yleisimmät lääkkeet ovat kortikosteroidit, tulehduskipulääkkeet sekä hydroksiklorokiini. Limakalvojen kuivuutta hoidetaan erilaisin kosteuttavin voitein ja salvoin, ja voimakasta valkosormisuutta voidaan yrittää hoitaa verisuonia laajentavilla lääkkeillä, kuten nifedipiinilla. Metotreksaattia ja muita immunosuppressiivisia lääkkeitä käytetään harvoin.

## Ennuste
Määrittämätön sidekudostauti harvoin aiheuttaa vakavia komplikaatioita. Useimmilla potilaista sairaus pysyy lievänä läpi elämän. Joillakin sairaus voi jossain vaiheessa lopettaa oireilun. Osalla oireet kehittyvät ajan kuluessa siten, että ne sopivat jonkin toisen sidekudossairauden diagnostisiin kriteereihin.

## Katso myös
* SLE
* nivelreuma
* dermatomyosiitti
* polymyosiitti
* fibromyalgia
* skleroderma
* MCTD
* Sjögrenin syndrooma
* Ehlers-Danlosin oireyhtymä

## Lähteet
* 

* 

*
Tekken 7

**Tekken 7** on Namco Bandai Gamesin kehittämä *[[Tekken]]*-pelisarjaan kuuluva tappelupeli. Pelistä on julkaistu rajatusti kolikkopeliversio japanissa vuonna 2015 sekä sen päivitysversio *Fated Retribution* vuonna 2016. Peli on julkaistu 2. kesäkuuta 2017 PlayStation 4 ja Xbox One -konsoleille sekä Windowsille.

Kolikkopeliversiossa käytetty pelimoottori on konsolijulkaisuun korvattu Unreal Engine 4:llä. Kehitystyön lisäksi kehittäjien oli opeteltava uudet ominaisuudet ja työkalut.

Pelissä on uusi online-mekanismi saman tasoisten pelaajien yhdistämiselle. Peliä pelataan kilpailullisesti *The King of the Iron Fist Tournament* -sarjassa.

Tekken World Tour on kilpasarja pelin julkaisun yhteydessä.

## Pelaaminen
Kuten aikaisemmin sarjan peleissä ohjaimen neljä nappia vastaavat pelihahmon käsiä ja jalkoja, yksi jokaista kohden. Peli on helppo aloittaa, mutta joillakin hahmoilla on yli 100 erilaista komentosarjaa. Pelaamisen haastavuus koostuu ajoittamisesta, liikeyhdistelmistä sekä vastaiskuista kun taas pitkän välimatkan liikkeet eivät ole niin tehokkaita kuin muissa lajityypin peleissä. Pelissä on lisäksi joukko EX-liikkeitä ja uusi *Rage*-järjestelmä, jotka lisäävät hahmon kykyjä.

## Vastaanotto
Peli on aloitettavissa helposti, mutta pelimekaniikka on monimutkainen ja joitakin asioita ei selitetä täysin kattavasti.

Pelin sisäisen tutoriaalin puuttuminen on herättänyt kritiikkiä.

## Myynti
Peli on myynyt yli 10 miljoonaa kappaletta vuoden 2022 loppuun mennessä ja koko sarja on myynyt yli 54 miljoonaa kappaletta.

## Hahmot

Akuma *[[Street Fighter|Street Fighteristä]]*, Geese Howard Fatal Furysta sekä Noctis Lucis Caelum Final Fantasy-pelisarjasta  ovat vierailevina hahmoina. 

* Alisa Bosconovitch
* Asuka Kazama
* Bob
* Bryan Fury
* Claudio Serafino (uusi hahmo)
* Devil Jin
* Eddy Gordo
* Eliza (uusi hahmo), ennakkotilaajille
* Feng Wei
* Gigas (uusi hahmo)
* Heihachi Mishima
* Hwoarang
* Jack 7 (uusi hahmo)
* Jin Kazama
* Josie Rizal (uusi hahmo)
* Katarina Alves (uusi hahmo)
* Kazumi Mishima / Devil Kazumi (uusi hahmo)
* Kazyua Mishima / Devil Kazyua
* King
* Kuma
* Lars Alexandersson
* Lee Chaolan / Violet
* Leo Kliesen
* Lili Rochefort
* Ling Xiaoyu
* Lucky Chloe (uusi hahmo)
* Marshall Law
* Master Raven (uusi hahmo)
* Miguel Caballero Rojo
* Nina Williams
* Panda
* Paul Phoenix
* Sergei Dragunov
* Steve Fox
* Shaheen (uusi hahmo)
* Yoshimitsu

## Ääninäyttelijät

## Lähteet

## Aiheesta muualla
* 
* 
* Pelin kotisivut
Ram Lakhan

**Ram Lakhan** on vuonna 1989 ensi-iltansa saanut intialainen draamaelokuva, jonka ohjasi ja tuotti Subhash Ghai. Tärkeitä rooleja näyttelivät muun muassa Anil Kapoor, Jackie Shroff, Madhuri Dixit, Dimple Kapadia ja Raakhee. Elokuva oli kaupallinen menestys kotimaassaan. Se voitti kaksi Filmfare Awards -palkintoa.

## Juoni

Sharda (Raakhee) vannoo kostoa, kun hänen aviomiehensä serkut Bhishamber (Amrish Puri) ja Bhanu (Paresh Rawal) murhaavat tämän ja heittävät hänet ja hänen kaksi nuorta poikaansa kadulle. Pojista kasvavat salskea konstaapeli Ram (Jackie Shroff) ja houkutuksille altis uneksija Lakhan (Anil Kapoor). Jotta perhe saisi kostonsa, Ramin täytyy ohjata rappiolla oleva veljensä takaisin kaidalle tielle ja suojella tätä Bhishamberilta ja Bhanulta.

## Näyttelijät

## Soundtrack

## Palkinnot
;Filmfare Awards
* Paras naissivuosa – Raakhee
* Paras koominen rooli – Anupam Kher ja Satish Kaushik

;;Ehdokkuudet
* Paras elokuva
* Paras ohjaus – Subhash Ghai
* Paras miessivuosa – Satish Kaushik
* Paras musiikki – Laxmikant-Pyarelal
* Paras mieslaulaja – Mohammad Aziz (”My Name Is Lakhan”)
* Paras naislaulaja – Anuradha Paudwal (”Tera Naam Liya”)

## Lähteet

## Aiheesta muualla
* 
*
Tzintzuntzán

**Tzintzuntzán** on kaupunki, joka sijaitsee Michoacánin osavaltiossa Keski-Meksikossa 53 kilometrin päässä osavaltion pääkaupungista Moreliasta ja viidentoista kilometrin päässä Pátzcuarosta. Tzintzuntzán tunnetaan siitä, että se toimi taraskien pääkaupunkina ennen kuin espanjalaiset valloittivat alueen 1520-luvulla. Nykyisin Tzintzuntzán on vanhojen kulttuureidensa vuoksi arkeologinen kohde ja siellä suoritetaan arkeologisia kaivauksia.  

12. vuosisadalla perustetun, rikkaan historian omaavan sekä vuonna 1930 kaupungin arvon saaneessa Tzintzuntzánissa asui vuonna 2005 noin 12 000 asukasta. Tzintzuntzánissa vietetään myös monia festivaaleja, joista kaupunki on kuuluisa.

## Lähteet
* http://www.lakepatzcuaro.org/Tzintzuntzan.html

## Aiheesta muualla
Andrei Prepeliță

**Andrei Prepeliță** (s. 8. joulukuuta 1985 Slatina) on romanialainen jalkapalloilija, pelipaikaltaan keskikenttäpelaaja. Hän on edustanut Ludogorets Razgradia heinäkuusta 2015 lähtien.

Hän aloitti uransa vuonna 1991 Unirea Sloboziassa. Vuonna 2000 hän siirtyi Argeș Piteștin junioreiden joukkueeseen, ja siirtyi sieltä vuonna 2002 A-joukkueeseen. Toukokuussa 2007 hän siirtyi Universitatea Craiovaan. Elokuussa 2011 hän siirtyi Steaua Bukarestiin.. Heinäkuussa 2015 hän siirtyi Ludogorets Razgradiin.

A-maajoukkuedebyyttinsä hän teki 7. syyskuuta 2014 Kreikkaa vastaan.

Prepelițălla on vaimonsa Alexandran kanssa tammikuussa 2012 syntynyt tytär.

## Lähteet
* Profiili National Football Teams -sivustolla 
* Profiili Romanian Soccer -sivustolla 
* Profiili Soccerway-sivustolla 

### Viitteet